Lige som med prisen har omfanget af arbejdet med dit nye badeværelse afgørende betydning for, hvor lang tid det tager at få lavet nyt badeværelse.  Er der tale om et mindre projekt, hvor du ”bare” skal have skiftet toilettet og måske armaturerne, kan det oftest klares på en enkelt dag. Eller på ganske få timer.  Men så snart du skal til at have ny håndvask, nye badeværelsesmøbler og nye fliser og klinker, begynder det at tage længere tid. Og skal du første til at ændre på installationerne, begynder det for alvor at tage tid.  Skal du have helt nyt badeværelse, kan du som tommelfingerregel regne med, at det tager omkring en uge pr. kvadratmeter. For lige så snart der skal støbes, sættes fliser op og køres vådrumsmembran på, skal der indregnes størknings- og tørretider.   Derfor er det en gode ide at komme i gang i god tid – og huske at spørge ind til, hvor længe håndværkerne vurderer, at du skal være uden badeværelse, når du beder dem om et tilbud.   Er du heldig, er der nogle håndværkere, som tilbyder gratis lån af mobilt badeværelse under byggeriet. I andre tilfælde skal du selv ud at leje et mobilt badeværelse. Er det tilfældet, skal du også huske at sætte penge af til det i dit badeværelsesprojekt.